2013-ban az Albert Flórián Stadion utolsó bajnoki mérkőzésén, éppen a nagy rivális Újpest ellen, telt ház előtt, 16.000 szurkoló foglalt helyet a lelátón. Még ebben az évben megkezdődött az új Üllői úti stadion építése, így ez idő alatt a Fradi a Puskás Ferenc Stadionban játszotta a hazai mérkőzéseit. Az első Újpest elleni derbyn, az elmúlt 20 év legnagyobb hazai nézőszámát regisztrálták, ugyanis 22.094 ember vett részt a találkozón.